Любен Каравелов
По-добре е да гладувам…

chitanka.info

По-добре е да гладувам,

да спа на полето,

от колкото в царски дворец

да съм вов кьошето!

По-добре е да съм дрипав,

да търпа неволя,

от колкото да ям бюрек

по царската воля.

По-добре е на балканът

да бъда свинарин,

от колкото при султанът

да съм хазнатарин.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.